شیرازدا دوغولان سعدی گنج یاشلاریندا عرب ادبیاتینی و ایسلام بیلیکلرینی اؤیرنمک اۆچون بغدادا کؤچور. داغیدیجی موغول ایستیلالاریندان سوْنرا، سعدی سفره چیخماق قرارینا گلیر و عؤمرونون بؤیوک قیسمینی عراقی، آنادولونو، سوریه نی، میصری، بیرده اورتا آسیانی و هیندوستانی گزمه‌یه، اوْرادا یاشایان اینسانلارین حیات طرزی ایله تانیش اوْلماغا حصر ائدیر. دوغما شیرازینا آخیر یاشلاریندا قایی‌دیر.